JohanHeinsen/ENO huggingface dataset:
Kiøbenhavns Postrytter, 1790-06-28
Vore offentlige Blade giøre stort Væsen af de Udrustninger, der nu for Tiden giøres i Portugal. Men af tilforladelige Beretninger fra Lissabon veed man, at den Portugisiske Flaade bestaaer hidtil kun af 1 Linieskib og nogle Fregatter, der blot ere bestemte til at krydse imod Søerøverne og beskytte de Portugisiske Coffardieskibe.
Kiøbenhavns Postrytter, 1790-06-28
Wien, den 16 Junii. J Gaar blev der atter i det Kongelige Cabinet holdet et langt Conferenceraad, som Kongen, Greve Rosenberg, Fyrste Stahremberg, Feldtmarechalerne Lasey og Landon, samt Hofraad Spielmann (i den fraværende Fyrste Kaunitzes Sted) bivaanede. Da det var sluttet, bleve Courerer affærdigede til Breslau og Petersburg, og man har siden erfaret, at Kongen har bestemt Hofraad Spielmann til at gaae til Breslau, for tilligemed Prinds Reus at fortsætte Fredsunderhandlingerne der, eller i Reichenbach. Efter Sandsynlighed giør man af dette Gesandtskab den Slutning, at vort Hof formodentligen, i Hensigt til det Væsentligste eller Hovedpuncterne, er allerede blevet eenig med den Preussiske Monark, da man vist ellers ikke havde tænkt paa at giøre et Skridt, der i andet Fald kunde synes ikke saa fuldkommen overeensstemmende med vort Hofs Værdighed. Jmidlertid fremmes dog de begyndte Underhandlinger, hvori ogsaa en Russisk og Svensk Befuldmægtiget skulle tage Deel, endnu stedse med Vaabenet i Haanden, og Landon vil sikkerligen komme til at reyse til den store Mähriske Armee igien. Som en Hovedaarsag til nysmeldte vort Hofs Beslutning anføres, at det Berlinske Hof, som man fra en sikker Haand vil vide, er blevet meere eftergivende i Hensigt til Galliziens forlangte Afstaaelse, og at det ikke utydeligen har givet at forstaae, at det ey længer vil giøre denne Paastand. Og da en almindelig Fred, i Betragtning af de overalt i Østerrige herskende dyre Tider og den slette Høst, det desværre tegner til, vilde være en sand Velgierning, saa giør man sig ogsaa af denne Aarsag saameget større Haab om at see alting afgjort med det Gode.
Kiøbenhavns Postrytter, 1790-06-28
Efter Breve fra vor Grændse af 3die hujus er den nye Storvizier, som havde sin Leyr ved Schiumla, ved forrige Maaneds Udgang marcheret derfra, og har nærmet sig Nicopolis. Paa samme Tid belavede Seraskieren fra Silistria sig paa at gaae med sine 60000 Mand over Donau for at bryde ind i Besarabien.
Kiøbenhavns Postrytter, 1790-06-28
Det hedder videre, at Storviziren vilde forlængesiden foretaget sig betydelige Ting, men har dertil manglet det fornødne Skyds, som han først maa vente fra Sophia; thi Tyrkerne havde, som bekiendt, mistet en stor Deel Artillerie i Træfningerne ved Martinestie, saaog i Kladova- og Orsowa.
Kiøbenhavns Postrytter, 1790-06-28
Berlin, den 19 Junii. Det her i nogen Tid udspredte Rygte, at der ved den østerrigske Armee grasserer en smitsom Sygdom, fortælles nu med alle Omstændigheder, endog med denne, at der ved vor Armee er givet stræng Ordre til at vise alle østerrigske Deserteurer tilbage, og, om de ikke ville forføye sig med det Gode, da at skyde paa dem.
Kiøbenhavns Postrytter, 1790-06-28
Den Russiske Gesandt er ikke, som man ogsaa sagde, reyst til Dessau. Han har tvertimod siden faaet to Courerer, og det hedder nu, at han gaaer til Kongressen i Reichenbach. Man vil have lagt Mærke til, at Rusland mere end nogensinde forhen viser sig villig til at indgaae Freds forslagene, og de største Tvivlere begynde nu at troe, at det ikke kommer til nogen ret Kriig, men at Sagerne, saa indvikklede de endog maatte synes, ville i Mindelighed blive bilagte.
Kiøbenhavns Postrytter, 1790-06-28
Amsterdam, den 19 Junii. Den 17de hujus gik Viceadmiral Kinsbergen med 12 Linieskibe til Seyls til Portsmouth. Saa er ogsaa Capitain Braam med 1 Linieskib og 2 Fregatter gaaet i Søen, for at convoyere de til Østersøen bestemte Coffardieskibe.
Kiøbenhavns Postrytter, 1790-06-28
Leipzig, den 20 Junii. De nyeste Breve fra Widdin melde intet om den nye Storviziers Død, men vel, at han incognito er reyst til Constantinopel.
Kiøbenhavns Postrytter, 1790-06-28
Prindsen af Coburg er nu fuldkommen restitueret, og stod den 30te Maji udenfor den tyrkiske Fæstning Gjurschiew, i hvilken der er en Besætning af 2000 Mand, og hvor ogsaa den Crimiske Prætendent opholder sig.
Kiøbenhavns Postrytter, 1790-06-28
Nederelsen, den 24 Junii. De med Riigsposten i Gaar indløbne Wienske Breve berette, at nu ogsaa den nye Storvizier Ruschuglar Seid Hassan-Pacha er død i Widdin. Det samme meldes ligeledes fra Bucharest, dog uden at nævne Dødsmaaden. Videre berettes, at Hospodaren Mawrojen endnu lever og har sin Friehed i Widdin, hvis Commandant er hans Ven.
Kiøbenhavns Postrytter, 1790-06-28
Skipperrelationen om den Svenske Flaades Retirade til Carlscrona, og denne Havns Bloquering af den Russiske Flaade, var ugrundet. Man veed nu af seenere tilforladelige Beretninger, at den Svenske Flaade har posteret sig meget fordeelagtig ved Birke.
Kiøbenhavns Postrytter, 1790-06-28
Altona, den 25 Junii. Under 2den hujus meldes fra Madrid, at den bekiendte Admiral Solano er udnævnt til Commandeur en Chef over den hele Spanske Flaade, der skal udbringes til 50 Linieskibe &c., og have sin Hovedsamlingsplads ved Cadix; samt at Generalerne Massarede og Borgo, foruden 6 Escadrechefer, skulle commandere under benævnte Admiral.
Kiøbenhavns Postrytter, 1790-06-28
Kiøbenhavn, den 28 Junii. Under Dato Christiansborg Slot den 11te Junii er udgaaet en Placat, som befaler, at tinglyste Jndførsels=Forretninger i uprivilegeret Jordegods, for tilbagestaaende Kongelige Skatter hos Almuen i Norge, bør have samme Virkning, som, om de ved Eiendoms Domme vare stadfæstede; dog at Eierens Løsnings=Ret skal være ham forbeholden.
Kiøbenhavns Postrytter, 1790-06-28
J Tallotteriets 478de Trækning i Altona, den 24de Junii, udkom følgende Nummere: Meteorologiske Observationer.
Kiøbenhavns Postrytter, 1790-06-28
Vinden. Therm.
Kiøbenhavns Postrytter, 1790-06-28
Barom. N. V. 28. 5. 3, 16 Varme. 21 Junii. S. S. V. V. N. V. S. V. 28, II. 8. 15 1/4 S. V. 28. O. O. 15 1/2 V. N. V. 28. O. I. 12 1/4 Udi afvigte Uge, fra den 19de Junii til den 26de dito, ere i denne Kongel. Residencestad copulerede 14 Par. Fødte Drenge 35. Piger 32. Tilsammen fødte 67. Døde Mænd 16. Qvinder 6. Drenge 4. Piger 11, af følgende Sygdomme: Brystsyge 5. Forraadnelses=Feber 1. Hastig død 1. Hidsig Feber 1. Jnflammation 1. Kopper 2. Krampe 2. Slag 7. Svindsoet 1. Tænder 1. Tærende Syge 9. Venerisk Syge 1. Uangivne Svagheder 1. Vattersoet 4. Tilsammen døde 37. Altsaa 30 flere fødte end døde. Beskrivelse over Egypten og Nubien, hvilket Skrive er et fuldstændigt fordansket Udtog af sal. Capitain Nordens vidtløftige og kostbare Værk Voyage d'Egygte & Nubie, Skrivtet er inddeelt i 12 Capitler og handler om sal Capitainens Reiser, og hvad Mærkværdigt han har forefunden i de bereiste Lande, sælges i det kongel. Bogtrykkerie for 2 Mk.
Kiøbenhavns Postrytter, 1790-07-02
Kiøbenhavns No. Aar. hinanhans duun, Post-Tidender, gaae te. Fredagen, den 2 Julii. Heraf udgives ugentlig 2de Stykker, ved P. M. Høyfiner.
Kiøbenhavns Postrytter, 1790-07-02
Lissabon, den 28 Maji. Dronningen har hos alle her værende Boghandlere ladet inqvirere efter de forargelige og oprørske Skrivter, som nu omstunder i saadan Mængde komme for Lyset i Frankerige; og der ere allerede mange Bøger og Kobberstykker confisquerte. En Justitsbetient, adskillige Dominicanere a. have forrettet bemeldte Visication.
Kiøbenhavns Postrytter, 1790-07-02
Petersburg, den 11 Junii. J Gaar kom Hs. Keiserlige Majestæt tilbage til Sars koe=Selo fra en Reyse til Cronstadt over Peterhof. - Den Svenske Flaade holdes endnu meget nøye i Kikkerten af vore Escadrer. Om de den 3die og 4de hujus forefaldne Træfninger er her ey endnu bekiendtgjort nogen Officialberetning; men det hedder, at den fiendtlige Flaade befinder sig i den ubehagelige Forfatning, at den ikke uden en nye Træfning vil kunne faae Luft.
Kiøbenhavns Postrytter, 1790-07-02
Paris, den 18 Junii. Siden det sidste Skridt, Kongen gjorde til Fordeel for Revolutionssystemmet, synes Haabet om en Contrarevolution at være næsten forsvundet overalt, og Liqvidations Commissionen faaer dagligen mange Diplomer fra adskillige Magistratspersoner og andre Betiente, som forlange de Penge tilbage, de have givet for deres Poster. – Man stiger for vist, at Greven af Artois kan om en føye Tid ventes her tilbage fra Turin, og at hans Gardecapitain, Prinds Hennin, allerede er paa Veyen til Paris. – Den herfra bortreyste ivrige Aristorat, Vicomte Mirabeau, har havt et løyerligt Optrin paa Posthuuset i Vermanton. Han ankom nemlig der ved Middagstid, med al den Sult og Tørst, en frisk Reysende sædvanlig føler; og det just da Postmesteren, der var valgt til Commandeur for Nationalgarden, havde med 150 ivrige Nationalgardister sat sig til et vel dækket Spisebord. Den behagelige Duft af de nyeligen indbragte Retter forstørrede Vicomtens Appetit, og han havde den Fornøyelse, at det muntre og frihedsglade Selskab indbød ham, som en nys ankommen Fremmed, til at tage Deel i det neppe ret begyndte Maaltid, uden først at erkyndige sig om hans Navn. Han spiiste som en Helt, og tog ikke ringeste Deel i Samtalerne. Ved Slutningen af Maaltidet, da Selskabet var blevet ret oprømt, fik Postmesteren af en senere tilkommen Advocat et Vinkom, at det var Vicomte Mirabeau, man havde faaet til Bord. Postmesteren blev ikke lidet forhauset, frygtede for Vicomtens personlige Sikkerhed og de slemme Følger, om det hidsige demoratiske Selskab skulde faae hans Navn at vide, trak ham derfor til en Side, og hvistede ham i Øret: "Naadige Hr. Aristorat, som saa fortræffeligen reyser, spiser og drikker incognito, det giør mig ondt, at jeg skal forstyrre Dem, men har De Deres gode og sunde Lemmer kiære, saa list Dem jo før jo heller bort. De kan jo lade, som De havde taget lidt for meget til Dem, og det vil ingen forundre sig over." – Den gode Vicomte var klog nok til at følge Mandens Raad, sprang paa sin Vogn, og havde lagt otte Miile tilbage, førend Selskabet kom efter Sammenhængen.
Kiøbenhavns Postrytter, 1790-07-02
Endelig er da Nationalforsamlingen blevet færdig med at expedere overordentlige Courerer herfra til Kongerigets stærneste Egne. Disse Courerer ere lutter Lemmer af den Parisiske Nationalgarde, og medbringe Decretet om den til næstkommende 14de Julii berammede Generalconfoederation. For at paaskynde disse Expeditoner havde Deputationerne fra Borgerskabets Repræsentante begivet sig til Ministeren, og Marquis Fayette skyndte selv paa Greven af St. Priest.
Kiøbenhavns Postrytter, 1790-07-02
Den i forrige Uge i Skoven ved Boulogne oprettede Borgerleyr staaer der endnu, og har 2 Kanoner til sit Forsvar. Fem Hundrede Nationalgrenaderer og Jægere cam pere her ordentligen under deres Tælte, og holde et vaaget Øye med de i Egnen deromkring begyndte Conspirationer. - Kongen har nu paa sine Spadseretoure kun en liden Escorte. Revolutionens Modstandere arbeyde underhaanden af alle Kræfter, og man har opdaget en Complot, hvis Hensigt var at ødelægge og opbrænde al Sæden paa Marken. Jmellem Remours og Orleans har man ligeledes attraperet en Bande, der var i Færd med at afmeye det umoedne Korn. Over 150 af disse bleve dræbte paa Stædet, og alle nedkastede i en dertil gravet Kuule. De øvrige, som bleve grebne og fængslede, have udentvivl en meget haard Straf at vente.
Kiøbenhavns Postrytter, 1790-07-02
Hertugen af Vauguyon, der, som bekiendt, havde hos Nationalforsamlingen gjort sig mistænkt som Aristorat, og som man desuden ikke kan glemme, at han fra 12te til 14de Julii f. A. var Minister, er kommet tilbage fra Madrid, og søger paa alle muelige Maader at retfærdiggiøre sig. Han paastaaer, at han har bidraget meget til Fredens Vedligeholdelse imellem Spanien og Engeland; samt at han, medens man i Paris bagtalede ham, havde i Madrid formaaet St. Carls Banken til at udbetale Frankerige de 2 Millioner i rede Piastre, som Rigets Financer saa høyligen trængte til.
Kiøbenhavns Postrytter, 1790-07-02
Stockholm, den 18 Junii. Det var en Kongel. Staldbetient, der den 15de sidstleden som Coureer overbragte Beretningen om Søeslaget ved Cronstadt; thi ved Armeen og Flaaden kan i denne Tid ingen Officeer undværes. Efter Gaarsdagens Jurikes Tidningar har Slaget med den fra Cronstadt udløbne Russiske Flaade den 3die hujus varet fra 4 1/2 om Morgenen til 8, altsaa i 4 1/2 Time, da vi beholdt Seyeren paa vor Side, og 3 af de Russiske Skibe bleve stærkt beskadigede. Samme Dags Eftermiddag forfulgte Hertugen den fiendtlige Flaade, hvorved det anden Gang kom til en Træfning, som Fienden gjorde sig Umage for at undgaae, og hvortil baade Taage og stille Veyr var ham behielpelig. Den 4de gjordes atter Jagt paa den Cronstadtske Flaade; men da den Revalske Flaade i det samme blev signaliseret, vendte Hertugen sig imod denne. Den 5te blev der blot mandenvreret, da Fienden stedse søgte at undgaae Bataillen. - Kongen ankom den 7de til Björkesund, 7 Miile fra Cronstadt, og Hertugen posterede sig med sin store Flaade ligeoverfor Fienden imellen Bjørke og Thorsari, hvorved ey allene Myburg holdtes bloqueret, men ogsaa den store Flaade og Skjærslaaden bleve forenede. Vor store Flaade har hverken i Slaget eller i de siden forefaldne Træfninger faaet nogen synderlig Skade.
Kiøbenhavns Postrytter, 1790-07-02
Den 7de lod Kongen Husarerne, Dragonerne og nogle Batailloner Infanterie debarquere ved Koivisto-Kirken, fem Miile fra Petersburg, for at udspionere Egnen deromkring.
Kiøbenhavns Postrytter, 1790-07-02
Af particulaire Beretninger veed man, at Generalmajor Pollet commanderede sidstmeldte Tropper. De have den 8de givet sig paa Marchen i 2 Divisioner, den eene under Oberst Cederstrøm, som fulgte Landeveien til Wyburg, og fattede Posto ved Landsbyen Maxlax, den anden under Oberstlieutenant von Dyck, der posterede sig ved Umajochi, omtrent en Fierdingvey fra Koivisto. Samme, Dag blev sidstnævnte Division angrebet af 2 Russiske Dragon-Escadroner, som strax bleve drevne tilbage, hvorved Fienden mistede 20 Mand. To af vore Husarer bleve dræbte. Den 9de ankom Kongen, geleydet af sine Drabantere, til Umajochi, og bevidnede formeldte Tropper, især Husarerne, sin Tilfredshed med deres Forhold.
Kiøbenhavns Postrytter, 1790-07-02
London, den 22 Junii. Endnu i denne Uge ventes et bestemt Svar fra Spanien; da man regner, at Hr. Fitzherbert maa være ankommen til Madrid den 7de hujus. Courererne Major og Dres sing maa altsaa være paa Hidreisen; og det er egentlig med den sidste, man venter Svaret. Jmidlertid ligger Admiral Barrington endnu i Dag seylfærdig i Spithead med 22 Linieskibe, og førend han afgaaer, skal der endnu støde 2 andre til hans Flaade. J disse Dage ventes ogsaa sammestæds 12 Hollandske Linieskibe, som skulle forene sig med Barrington, og med ham gaae til Middelhavet. – Til Paris er der affærdiget en Coureer, med dette Spørgsmaal til det franske Hof: "hvorledes det, i Tilfælde af Kriig med Spanien, vil forholde sig i Hensigt til de Bourbonske Familietractater." Samme Spørgsmaal har Regieringen ladet giøre det Neapolitanske Hof.
Kiøbenhavns Postrytter, 1790-07-02
J Fredags blev Capitainen paa det fra Bilbao til Plymouth hiemkomne Engelske Coffardieskib, Jsabelle, kaldet i Statssecretairiatet, for at giøre sin Forklaring om det ham passerte, Hans Udsagn var: "at man vel, da han ankom til Bilbao, havde tilladt ham at udlosse sin Kornladning, men at man strax derefter havde truet ham med Beslag, saafremt han ey ufortøvet seylede derfra igien. Paa selvsamme Maade vare ogsaa alle øvrige Engelske Skibe i de Spanske Havne blevne behandlede. Endog de Spanske Jndbyggere havde begyndt at vise sig meget uartige, og han var derfor, efter den Engelske Viceconsuls Raad, gaaet hiem fra Bilbao med halv Ladning".Man har desuden Efterretning, at der nyeligen er udløbet 12 Spanske Linieskibe fra Ferrol, og at disse have sat Coursen til Vestindien. Det er altsaa at formode, at Spanien, ifald det virkelig kommer til Kriig, vil allerførst angribe vore vestindiske Eiendomme.
Kiøbenhavns Postrytter, 1790-07-02
Fra Sachsen, den 23 Junii. Magazinet i Halle er nu saa stærkt, som det endnu aldrig i de forrige Krige har været. - Her i Sachsen er alting temmelig roeligt. Formedelst den tiltagende dyre Tid har det Dresdenske Militaire nu faaet fuldt Brød, hvorfor hver Mand dog kun afkortes 2 Groschen hver femte Dag. Den vedholdende Tørke har i Egnen omkring Dresden og i Oberlausit drevet Kornpriserne saa temmelig i Veyret; thi paa høye Stæder og sandige Marker er Sæden næsten reent borte. Dog kan det endnu blive godt, siden vi i de sidste 8 Dage have havt jævnlig Regn og frugtbart Veyrligt, Som man fra Schlesien hører, saa skal Reichenbach, hvor Kongressen bliver holdet, ogsaa besættes med Tropper. – Den regierende Hertug af Brunsvigs Hovedqvarteer er i Silderberg, og det Kongel. Hovedqvarteer forblider indtil videre i Schönwald.
Kiøbenhavns Postrytter, 1790-07-02
Leipzig, den 23 Junii. Rygtet gaaer, at Kong Leopold skal have erklæret, at han, uden Undtagelse, vil tilbagegive Porten alle de gjorte Erobringer; men at han derimod af sine Arvelande ikke vil miste saa meget som en Landsbye. Ligesom han ey heller har noget imod, at Republiken Pohlen afstaaer Stæderne Danzig, Thorn, og Posen med tilhørende Districter til Preussen.
Kiøbenhavns Postrytter, 1790-07-02
Den Østerrigske Krigsmagt skal ved Maji Maaneds Udgang have bestaaet af 446000 Mand, af hvilke paa den Tid henved 60000 Mand laae i Hospitalerne.
Kiøbenhavns Postrytter, 1790-07-02
Fra det Brandenburgske, den 26 Junii. Efter Forlydende har Kongressen i Reichenbach skullet tage sin Begyndelse den 21de hujus. Rigsreferendarius von Spielmann var til den Ende allerede ankommet sammestæds fra Wien. Jmidlertid er der under alle disse Fredsaspecter gaaet Ordre til Berlin, at de der paa nye indrykkede 6 Regimenter og 2 Battailloner skulle ogsaa begive sig paa Marchen til Schlesien, hvilket meenes den 28de at skulle skee.
Kiøbenhavns Postrytter, 1790-07-02
Altona, den 28 Junii. Efter tilforladelige i Dag fra Wien indløbne Beretninger er Feldtmarechal Landon virkeligen den 18de hujus af reyst til Armeen i Mähren, og Statsreferendarius Baron von Spielmann den følgende Dag til Kongressen i Schlesien. - Fra Schlesien meldes, at Udrustningerne vedvare baade fra Preussisk og Østerrigsk Side, og at Grændserne overalt blive forsynede med flere Redouter.
Kiøbenhavns Postrytter, 1790-07-02
Kiøbenhavn, den 2 Julii. J Tallotteriets 611te Trækning her i Staden udkom i Tirsdags følgende Numere: Tredie Etage i Gaarden No. 199 første Port paa venstre Haand fra gl. Torv i Frederichsberggade, hvori er 6 Værelser, stort Kiøkken, foruden øvrige Commoditeter, er til Leye; om samme handles med Viinhandler Glasing paa Hiørnet af Vandkunsten.
Kiøbenhavns Postrytter, 1790-07-02
Den Kongel. Hof= og Stats-Calender kan endnu bekommes i det Kongel. Bogtrykkerie uindbunden for 4 Mk., og med Omslag 4 Mk. 4 s., saaog Forordningerne for Aaret 1789 for 3 Mk. 12 s.
Kiøbenhavns Postrytter, 1790-07-05
Kiøbenhavns No. Aa Fa huusania. Post-Tidende Lan at bil Mandagen, den 5 Julii. Heraf udgives ugentlig 2de Stykker, ved P. Al. Jpstner.
Kiøbenhavns Postrytter, 1790-07-05
Fra Jtalien, den 12 Junii. Den nye Maroccanske Keyser er Jødernes arrigste Fiende. J Førstningen havde han foresat sig at udrydde dem aldeles, men paa Consulernes Forbøn lod han det beroe ved at lade Jøderne i Tetuan udplyndre, og give deres Koner og Døttre til Priis for Soldaterne, Jøden Atal, den afdøde Keysers Yndling, skal være Aarsag til denne Forbittrelse; ham lod han endelig ogsaa Arme og Been afhugge, og Kroppen brænde.
Kiøbenhavns Postrytter, 1790-07-05
Østadt, den 12 Junii. Natten til den 10de hujus ankom her Resten af den Pommernske Skjærflaade, der bestod af 10 Kanoneerchalupper, under Capitain og Ridder Sjøholms Commando.
Kiøbenhavns Postrytter, 1790-07-05
Wien, den 19 Junii. Siden den 10de hujus er Landdagen i Ofen uafbrudt holdet af Nationens Repræsentante. Dog er der ey endnu valgt nogen Palatinus, ey heller nogen foreslaaet Kongen til denne Værdighed. Man troer, og det rimeligst, at Valget vil falde paa den Ungarnsk-Siebenburgenske Hofcanzler, Greve Carl Palfy, eller og paa Greve Caroly. een af de holdte Landdags=Sessioner hændede det sig, at Vicecanzieren lod sig see i tydsk Dragt, over hvilket Særsyn der hørtes en næsten almindelig Kuurren iblandt Repræsentanterne, og man raabte adskillige Gange: "ud af Vinduet med ham!" Greven traadde uforfærdet til Vinduet og sagde: "Mine Herrer, i denne Dragt, som jeg med vor Konges Tilladelse og de fleste Magnaters Vidende bærer, have vore Brødre, Tydskerne, hidindtil beskyttet Ungarerne imod Tyrkerne. Hvorfor skal en Dragt opvække Uenighed imellem saa nær forbundne Nationer, Ere ikke vore Landsmænd, Ungarerne, overalt velkomne i deres Nationaldragt, baade i Wien, ved Hoffet, og i alle andre Monarchiets Provindser, Hvorfor ville vi være mindre giestfrie, Har jeg Uret, saa dømmer mig. Her staaer jeg. En almindelig Stilhed fulgte paa denne Tale, og man har siden ikke yttret den ringeste Misfornøyelse. Alle i Militair= og Civil-Registraturerne forefundne Conduit-Lister ere efter Kongens udtrykkelige befaling blevne brændte.
Kiøbenhavns Postrytter, 1790-07-05
Den til Feldtmarechal avancerte Baron Bender har tient det Østerrigske Huus i 10 Aar, bivaanet 20 Feldt toge, 12 Feldtslag og 9 Beleyringer, og er blevet fire Gange blesseret.
Kiøbenhavns Postrytter, 1790-07-05
Warschau, den 19 Junii. J den i Gaar holdte Rigsdagssession blev oplæst en Note fra den Preussiske Gesandt, der handlede fornemmelig om Kornvarer, og skal communiceres alle vore ved fremmede Hoffer residerende Ministre. - Ved Kaminieck bliver anlagt et stort Magazin, og det hedder, at et stærkt Corps af vore Tropper vil komme til at staae der, siden endeel Russiske Tropper have begyndt at nærme sig Choczim.
Kiøbenhavns Postrytter, 1790-07-05
Pohlsk Grændse, den 19 Junii. Fra Petersburg meldes, at Prindsen af Nassau-Siegen har blot ventet paa de Tropper, som skulde indskibes paa den under hans Commando staaende Skjær-Escadre, for med samme at gaae i Søen. Da denne Jndskibning nu er gaaet for sig, saa venter man hver Dag Efterretning om en Expedition, som bemeldte Prinds har foresat sig at udføre. Den største Deel af den i Petersburg tilbageblevne Garde er nu, ligesom Garnisonerne i Narwa, Nowogorod og Schlussenburg, marcheret ud imod de Svenske.
Kiøbenhavns Postrytter, 1790-07-05
Brüssel, den 20 Junii. Vor Tidende for i Dag erklærer offentligen og under Kongressens Authoritet, at alle Rygter om Forliigs-Underhandlinger med Kong Leopold ere aldeles ugrundede og lutter ondskabsfuld Opdigt af Fædrelandets Fiender; at man tvertimod er saa langt fra noget Forliig, at man af al Magt stræber at grundfæste Frieheden. De Flandernske Stater ere heri fuldkommen enige med Brabanterne, og have erklæret alle Royalister og General van der Meersches Forsvarere for Forrædere, samt udsat en Præmie paa deres Opdagelse.
Kiøbenhavns Postrytter, 1790-07-05
Wesel, den 21 Junii. Alle Westphalske Regimenter holde sig marchfærdige paa første Vink. Da Rigsexecutionstropperne og de Lüttichske Patrioter nu næsten have fortæret alting, ja det virkeligen er bragt saa vidt, at mange Byers Jndvaanere forføye sig af Hunger til vor Grændse, saa er der gjort den Anstalt, at hvert Regiment for Eftertiden altid kan have Brød til 9 Dage i Forraad, og Hornqvæget skal drives efter Tropperne, ligesom de marchere længer frem.
Kiøbenhavns Postrytter, 1790-07-05
Paris, den 21 Junii. J Torsdags var det just et Aar siden Nationalforsamlingen fik sin første Existence i Versailles; hvorfor ogsaa denne vigtige Dag blev af det herskende Partie celebreret, med et stort Maaltid, ved hvilket den nu værende Præstdent, Abbed Sieyes, de Herrer Bailly, Fayette og General Paoli vare tilstæde. – J Forgaars tog Nationalforsamlingen den Beslutning, at give den afdøde Doctor Franklins Brystbillede Plads i sin Sahl, ligefor Talerstoelen. Ligesaa vist det er, at Hertugen af Vauguyon ikke beholder sin Gesandtskabspost i Madrid, saa uvist er det ogsaa, om Hr. de Bourgning bliver hans Eftermand eller ikke J det ringeste paastaaer man, at der i denne Sag skal uformodentligen være taget en anden Beslutning; og at Hr. de Bourgning torde maaskee komme til Hamburg igien, hvor han fandt sig saavel fornøyet.